en id en da de de de it da da da da da da da da da en nb da da da da da da
Et festival-koncept, der har til formål at styrke relationen mellem far og barn
At tilbringe tid sammen er grundstenen til en dybere relation. Dette gælder også for far og barn. Derfor skaber vi med Fars Festival rammerne for at fædre og børn over en weekend kan komme tættere og blive klogere på sig selv og hinanden. Dette sker igennem aktiviteter, der kredser om basale gøremål og impulsive idéer.
Ved FARS FESTIVAL er den røde tråd i alle aktiviteter, at der er fokus på mad, musik eller andet kreativt. Børnene er ikke udgangspunktet for aktiviteterne, men skal til enhver tid kunne tage del i opgaverne, når de viser interesse for det.
Aktiviteterne tilrettelægges, så børnene har mulighed for at indgå i aktiviteterne på deres respektive udviklings- og interesseniveauer.
Der er altid plads til, at børn der finder nye kammerater, kan få tid og rum til at dyrke de nye relationer. Og når lysten til at tage del i de daglige gøremål melder sig, så er pladserne åbne for børnene til igen at træde ind 'i produktionen'.
Ingen fjernsyn. Ingen hoppeborge. Ingen legepladser. I denne weekend skal vi hygge omkring bål, synge sange i fællesskab, bade, fiske og lave mad fra bunden.
Overnatning sker enten i telt eller i spejderhytten. Præferencer angives i forbindelse med tilmelding.
Fars Festival 2023 afholdes på Samsø.
Vi glæder os til at se fædre og børn i alle aldre.
Prisen er 500 kr. for far og 300 kr. pr. barn. Du betaler dog max for 2 børn.
Befinder du dig i en situation, som gør, at du ikke har mulighed for at betale det fulde beløb, bedes du sende en mail til kontakt@farsfestival.dk, og så tager vi en dialog med henblik på en løsning.
Deltagerantallet er begrænset til i alt ca. 65 deltagere (fædre og børn).
For at holde deltagerpriserne nede forsøger vi at skaffe donationer. Hvis du kender nogle virksomheder, der kunne have lyst til at donere madvarer, telte eller andet, må du meget gerne skrive en mail herom til kontakt@farsfestival.dk
Mad og drikke er inkluderet i billetprisen.
Et eventuelt overskud går til næste års arrangement.
Vi er ikke en virksomhed eller en forening. Forsikringsmæssigt er vi derfor heller ikke dækket på nogen måde, så det er blot din egen forsikring, der dækker. Dette er altså sammenligneligt med, at du skal på lejrtur med vennerne.